Dana Ivanová

Básničky pre všetky naše detičky

Ukážka z elektronickej knihy

2015

Autorské práva

EKNIHU napísal © Dana Ivanová, MMXV; Obálka: © Druska Books, MMXV; Vydavateľ elektronickej knihy: © Druska Books; EKNIHU zostavil: Tibor Repček.

Všetky práva vyhradené. Nijaká časť tejto knihy nesmie byť reprodukovaná, uchovávaná v rešeršných systémoch alebo prenášaná akýmkoľvek spôsobom vrátane elektronického, mechanického, fotografického či iného záznamu bez predchádzajúceho písomného súhlasu autora, respektíve vydavateľa.

ISBN: 978-80-8171-048-3

Vytvorenie elektronickej verzie Dibuk, s. r. o., 2015

O autorke

Narodila sa v roku 1980, žije v Košiciach. Má dve deti, a vďaka nim prišla na svet táto malá knižočka.

V rozprávkovom kráľovstve

Do kúzelnej krabičky, biely kameň dám.

Premení sa na zámok, zo mňa bude kráľ.

V rozprávkovom kráľovstve každý bývať chce,

ponoriť sa do rozprávky je to najkrajšie.

Ovocie

Pomaranče, mandarinky, broskyne i nektarinky.

Toto všetko rada mám, každý deň si niečo dám.

Ovocie je zdravé, viem, preto ho tak rada jem.

Rozprávky

Otvorím si knižku malú,

Prečítam v nej každú stranu.

Najradšej mám rozprávky,

Na dobrú noc od mamky.

Jabĺčka

Na strome je jabĺk veľa,

ktože nám ich pooberá?

Deduško nám košík dal,

jabĺčka on pozbieral.

Za babičkou utekáme,

koláčik si upiecť dáme.

Mamičke

Kytičku ti milá mamka

k tvojmu sviatku dám.

Nech ti ona povie za mňa,

ako rád ťa mám.

Krtko

Krtko žije pod zemou,

chodbičky si robí

a nejednu záhradku

kopčekami zdobí.

Koniec ukážky

Table of Contents

Obálka

Titulná strana

Autorské práva

O autorke

V rozprávkovom kráľovstve

Ovocie

Rozprávky

Jabĺčka

Mamičke

Krtko